open-index/open-wikipedia-markdown huggingface dataset:
சசாண்டர்

**சசாண்டர்** (*Cassander*) (பண்டைய கிரேக்கம்: Κάσσανδρος Ἀντιπάτρου) (கி மு 350 – 297), ஹெலன்னிய கால மாசிடோனியாவை கி மு 305 முதல் 297 முடிய ஆண்ட கிரேக்க மன்னர் ஆவார். ஆண்டிபாட்டரின் மகனாக இவர் ஆண்டிபாட்ரிட் வம்சத்தை நிறுவியவர்.

## துவக்க வரலாறு
கிரேக்க  தத்துவ அறிஞர் அரிஸ்டாட்டில் பள்ளியில்  அலெக்சாண்டர் மற்றும் தாலமி சோத்தர் மற்றும் லிசிமச்சூஸ் ஆகியவர்களுடன்  ஒன்றாகப் படித்தவர் சசாண்டர்.

அலெக்சாண்டரின் முக்கியமான ஐந்து படைத்தலைவர்களில் ஒருவர். அலெக்சாண்டரின் மறைவுக்குப் பின்னர் ஹெலனிய காலத்தில் கிரேக்கப் பேரரசின்   வாரிசுரிமைப் போரில் சசாண்டர் கிரேக்கப் பேரரசின் மாசிடோனியா பகுதிகளின் மன்னரானார்.

## பிந்தைய வரலாறு
[thumb|right|float|300px|சசாண்டரின் நாடு, [செலூக்கியப் பேரரசு, லிசிமச்சூஸ் நாடு, ஆண்டிகோணஸ் மற்றும் தாலமைக் பேரரசு]]

ஹெலனிய கால கிரேக்கப் படைத்தலைவர்கள் கிரேக்கப் பேரரசின் பகுதிகளை ஐந்தாகப் பிரித்து கொண்டு ஆண்டனர். அலெக்சாண்டரின் படைத்தலைவர்களில் ஒருவரான **சசாண்டர்** மாசிடோனியாவின் பகுதிகளுக்கு மன்னரானார். செலூக்கஸ் நிக்காத்தர் கிரேக்கப் பேரரசின் மேற்காசியா, நடு ஆசியா மற்றும் தெற்காசியா பகுதிகளுக்கு மன்னரானார். **[[தாலமி சோத்தர்]]** வட ஆப்பிரிக்கா பகுதிகளின் தாலமைக் மன்னராக முடிசூட்டிக் கொண்டார்.

சசாண்டரின் மகன் நான்காம் பிலிப்பின் மறைவுக்குப் பின் சசாண்டரின் ஆண்டிபாட்ரிக் வம்சம் மறைந்தது.

## இதனையும் காண்க
* ஹெலனிய காலம்
* தியாடோச்சி
* செலுக்கஸ் நிக்கோடர்
* தாலமி சோத்தர்
* லிசிமச்சூஸ்
* ஆண்டிகோணஸ்

## உசாத்துணைகள்

## மேலதிக வாசிப்பு
*Diodorus Siculus, *Bibliotheca* chapters xviii, xix, xx
*Green, Peter, *Alexander the Great and the Hellenistic Age*, Weidenfeld & Nicolson, 2007. 
*Plutarch, *Parallel Lives*, "Demetrius I of Macedon", 18, 31; "Phocion", 31
*Franca Landucci Gattinoni: L'arte del potere. Vita e opere di Cassandro di Macedonia. Stuttgart 2003. 

## வெளி இணைப்புகள்
*A genealogical tree of Cassander

பகுப்பு:கிரேக்கப் பேரரசர்கள்
பகுப்பு:பண்டைய கிரேக்க தளபதிகள்
பகுப்பு:எலனியக் காலம்
ஆண்டிகோணஸ்

**ஆண்டிகோணஸ்** (Antigonus)  (,  (கி மு 382–301),  மாசிடோனியாவின் பிலிப்பு என்பவரின் மகனும், அலெக்சாண்டரின் முக்கியப் படைத்தலைவரும்; கிரேக்கப் பேரரசின் ஒரு  மாகாண ஆளுநரும் ஆவார். இவர் ஒற்றைக் கண் உடையவர்.

இளமையில் இவர் மாசிடோனியாவின் மன்னர் இரண்டாம் பிலிப்பின் அரசவையில் பணியில் இருந்தவர். கி மு 323இல் அலெக்சாண்டரின் மறைவுக்க்குப் பின் ஹெலனிய காலத்தில் கிரேக்க படைத்தலைவர்கள் மற்றும் ஆளுநர்களிடையே நடந்த தியாடோச்சி வாரிசுமைப் போரின் முடிவில், கிரேக்கப் பேரரசின் மத்திய தரைக் கடலை ஒட்டிய ஐரோப்பிய மற்றும் மேற்காசியாப் பகுதிகளுக்கு  தன்னை மன்னராக கி மு 306இல் முடிசூட்டிக் கொண்டு ஆண்டிகோணியா வம்சத்தை நிறுவினார்.

## இதனையும் காண்க
* அலெக்சாந்தர்
* ஹெலனிய காலம்
* தியாடோச்சி
* செலூக்கியப் பேரரசு
* தாலமைக் பேரரசு
* சசாண்டர்
* லிசிமச்சூஸ்

## மேற்கோள்கள்


## மேலதிக வாசிப்பு
* 
* The contemporary Babylonian Chronicles, especially the Chronicle of the Diadochi  (= ABC 10 = BCHP 3).
* 
* 
* 
* Diodorus Siculus xviii., xx. 46-86
* 
* 
* Justin xv. 1-4
* Köhler, "Das Reich des Antigonos," in the *Sitzungsberichte d. Berl. Akad.*, 1898, p.&nbsp;835 f.
* Nepos, *[http://www.tertullian.org/fathers/nepos.htm#Eumenes Eumenes]*
* Plutarch, *[http://www.attalus.org/old/demetrius1.html Demetrius], [http://www.attalus.org/old/eumenes.html Eumenes]*
* 
* 
* 

## வெளி இணைப்புகள்
* A genealogical tree of Antigonus
* Antigonus I Monophthalmus entry in historical sourcebook by Mahlon H. Smith

பகுப்பு:கிரேக்கப் பேரரசர்கள்
பகுப்பு:பண்டைய கிரேக்க தளபதிகள்
பகுப்பு:எலனியக் காலம்
எத்னொலோக்

***எத்னொலோக்: இலாங்குவேஜசு ஆப் தி வோர்ல்டு*** (*Ethnologue: Languages of the World*) இணைய பதிப்பகமாகும். சுமார் 7,457 மொழிகள் குறித்த தகவல்கள் இதில் உள்ளன. இவற்றுள் 7,097 மொழிகள் பயன்பாட்டில் உள்ளதாகவும், 360 அழிந்துவிட்டதாகவும் குறிப்பிடப்பட்டுள்ளது. 16-வது பதிப்பு 2009-ம் ஆண்டு வெளியாகும் வரையில் நூல் வடிவிலாக இருந்தது.

## உசாத்துணை

பகுப்பு:இணைய இதழ்கள்
பகுப்பு:மொழியியல்
பகுப்பு:1951 நூல்கள்
பகுப்பு:1952 நூல்கள்
பகுப்பு:1953 நூல்கள்
பகுப்பு:1969 நூல்கள்
பகுப்பு:1978 நூல்கள்
லிசிமச்சூஸ்

**லிசிமச்சூஸ்** (Lysimachus) (கிரேக்கம்: Λυσίμαχος, *Lysimachos*; கி மு 360  – 281),   மாசிடோனியாவின் படைத்தலைவரும், அலெக்சாண்டரின் நண்பரும் ஆவார். அலெக்சாண்டரின் மறைவுக்குப் பின்னர் ஹெலனிய காலத்தில் நடந்த வாரிசுரிமைப் போரின் முடிவில், கிரோக்கப் பேரரசின் அனதோலியா மற்றும் மாசிடோனியா பகுதிகளைக் கைப்பற்றி, கி மு 306இல் மன்னராக முடிசூட்டுக் கொண்டார். லிசிமச்சூஸ் இராச்சியத்தை 26 ஆண்டுகள் ஆட்சி புரிந்தவர்.

## ஆட்சியில்
அலெக்சாண்டரின் மறைவிற்குப் பின்னர், லிசிமச்சூஸ் கிரேக்க பேரரசின் திராஸ் பகுதியின் மன்னராக கி மு 306இல் முடிசூட்டிக் கொண்டார். பின்னர் மாசிடோனியா  மற்றும் அனதோலியா பகுதிகளை கைப்பற்றினார்.

பின்னர் இவரது ஆட்சிப் பகுதிகளில் இருந்த  திராஸ் மற்றும் அனதோலியாவையும், தாலமைக் பேரரசின் தாலமி சோத்தர் மற்றும் செலூக்கஸ் நிக்காத்தர் கைப்பற்றி கொண்டனர். மீதமிருந்த மாசிடோனியாவை கி மு 281இல்  தாலமைக் பேரரசின் தாலமி கெரானெளஸ் கைப்பற்றி கொண்டதால் இவரது 26 ஆண்டு கால ஆட்சி முடிவுக்கு வந்தது.

## இதனையும் காண்க
* ஹெலனிய காலம்

## மேற்கோள்கள்

## மேலதிக வாசிப்பு
*
* H. Bengtson, Griechische Geschichte von den Anfängen bis in die römische Kaiserzeit, C.H.Beck, 1977
* R.A. Billows, Kings and colonists: aspects of Macedonian imperialism, BRILL, 1995
* H.S. Lund, Lysimachus: A Study in Early Hellenistic Kingship, Routledge, 2002
* W. Heckel, Who’s who in the age of Alexander the Great: prosopography of Alexander’s empire, Wiley-Blackwell, 2006
* Lysimachus’ article at Livius.org 
* Ptolemaic Genealogy: Ptolemy Ceraunus 
* Ptolemaic Genealogy: Unknown wife of Ptolemy Ceraunus 
* Ptolemaic Genealogy: Ptolemy ‘the Son’ 

## வெளி இணைப்புகள்

*Lysimachus
*Lysimachus' Dog & Nisaean Horses  - Informative but non-scholarly essay on Lysimachus (Annotated with Sources)

பகுப்பு:கிரேக்கப் பேரரசர்கள்
பகுப்பு:பண்டைய கிரேக்க தளபதிகள்
பகுப்பு:எலனியக் காலம்
தியாடோச்சி

**தியாடோச்சி** (Diadochi) (;  இலத்தீன் **Diadochus**, , *Diádokhoi*, "வாரிசுகள்") கி மு 323இல் அலெக்சாண்டரின் மறைவுக்குப் பின்னர் ஹெலனிய காலத்தின் துவக்கத்தில், கிரேக்கப் பேரரசை கைப்பற்றுவதற்கு அலெக்சாண்டரின் குடும்பத்தினர், நண்பர்கள் மற்றும் படைத்தலைவர்களிடையே நடந்த வாரிசுரிமைப் போர்களை குறிப்பதாகும். 

வாரிசுரிமைப் போர்களின் முடிவில் அலெக்சாந்தரின் படைத்தலைவர்களும், நெருகிய உறவினர்களும்  அலெக்சாந்தர் வெற்றி கொண்ட பகுதிகளை ஐந்தாகப் பிரித்துக்கொண்டு ஆண்டனர். அவர்களில்   தாலமி சோத்தர் எகிப்திய தாலமைக் பேரரசையும், ஆண்டிகோணஸ் லெவண்ட் பகுதிகளையும்,  செலுக்கஸ் நிக்கோடர் மேற்காசியாப் பகுதிகளையும், லிசிமச்சூஸ் மாசிடோனியாவையும்,  சசாண்டர் கிரேக்கப் பகுதிகளையும்   ஆண்டனர். பின்னர் செலூக்கஸ் நிக்காத்தர்  நிறுவிய செலூக்கியப் பேரரசு,  கிரேக்க பாக்திரியா பேரரசு மற்றும் இந்தோ கிரேக்க நாடு என பிரிந்தது.

அலெக்சாந்தரின் கிரேக்கப் பேரரசை அவரின் படைத்தலைவர்கள் ஆண்ட காலத்தை (கி மு 323 – கி பி 31) ஹெலனிய காலம்  என்பர். 

## இதனையும் காண்க
* பேரரசர் அலெக்சாந்தர்
* ஹெலனிய காலம்
* செலூக்கியப் பேரரசு 
* தாலமைக் பேரரசு
* ஆண்டிகோணஸ்
* சசாண்டர்
* லிசிமச்சூஸ்
* பெர்காமோன் இராச்சியம்
* கிரேக்க பாக்திரியா பேரரசு
* இந்தோ கிரேக்க நாடு

## மேற்கோள்கள்


## வெளி இணைப்புகள்
* 

பகுப்பு:கிரேக்க வரலாறு
பகுப்பு:எலனியக் காலம்
பகுப்பு:பண்டைய கிரேக்கம் சம்பந்தப்பட்ட போர்கள்
விரியன் மீன்

**விரியன் மீன்** (*viperfish*) என்பது கடல் மீன் பேரினமாகும். இந்த மீன்கள் ஊசிபோன்ற கூர்மையான நீண்ட பற்களும், குறுகிய தாடையும் கொண்டவை. பொதுவாக விரியன் மீன்கள் 30 செ.மீ முதல் 60 செ.மீ வரை (12 முதல் 24 இன்ச்)  வரை வளரக்கூடியன. விரியன் மீன்கள் பகலில் குறைந்த ஆழத்தில் () இருக்கும், ஆனால் இரவு நேரத்தில் ஆழத்திற்கு சென்றுவிடும். இவை முதன்மையாக வெப்பமண்டல கடல் பகுதியில் காணப்படுகின்றன. இவை தன் உடலின் கீழ்ப்புறப் பகுதிகளில் அமைந்துள்ள போட்டோபோர்சு என அழைக்கப்படும் ஒளி தயாரிப்பு உறுப்புகளைக் கொண்டு, தன் எல்லைக்குள் இரையைக் கவர்ந்து தாக்குவதாக நம்பப்படுகிறது.

விரியன் மீன்கள் கருப்பு, பச்சை, வெள்ளி நிறங்களில் வேறுபடுகின்றன. இந்த மீன்கள் தன் இரையை பிடிப்பதற்கு இதன் பாங் போன்ற பல் பயன்படுத்துகிறது. இதன் பற்கள் மிக நீண்டு உள்ளதால் இவற்றின் வாயை மூட இயலாது எப்போதும் திறந்தபடியே இருக்கும்.

இந்த மீன்கள் தங்கள் வாழிடங்களில் 30 முதல் 40 ஆண்டுகள் வரை வாழ்வதாக நம்பப்படுகிறது, ஆனால் அடைபட்ட நிலையில் ஒரு சில மணி நேரமே வாழ்கின்றன. இவற்றால் வினாடிக்கு தனது உடல் நீளத்தில் இரண்டு மடங்கு நீளம் என்ற வேகத்தில் நீந்த முடியும் என்று அறிவியலாளர்கள் கருதுகிறார்கள். ஆனால் இந்த வேகம் உத்தியோகப்பூர்வ வேகம் அல்ல.

இவற்றைக் காணும்போது இதன் உடல் செதில்களால் மூடப்பட்டதுபோல காணப்பட்டுகின்றன. ஆனால் உண்மையில் இதன் உடலின் மேற்புறம் ஒளி ஊடுருவக்கூடிய மேல்பூச்சைக் கொண்டுள்ளன.

## மேற்கோள்கள்

பகுப்பு:மீன்கள்
லீலாவதி சுலோசனா

***லீலாவதி சுலோசனா*** 1936 ஆம் ஆண்டு வெளியான ஒரு இந்திய தமிழ்த் திரைப்படமாகும். பி. வி. ராவ் இயக்கத்தில் உருவான இத்திரைப்படத்தில் சி. எஸ். ஜெயராமன், பி. எஸ். கோவிந்தன், பி. எஸ். சிவபாக்கியம், டி. எம். சாரதாம்பாள் ஆகியோர் பிரதான பாத்திரங்களில் நடித்தனர்.

## திரைக்கதை
இளவரசிகளான இரு சகோதரிகள் ஒரே இளவரசனை விரும்புகின்றனர். இளவரசனை அடைவதற்காக அக்காள் கொலை, கடத்தல் உட்பட பல சூழ்ச்சிகள் செய்கிறாள். எனினும் அவை ஒன்றும் பலிக்கவில்லை. ஈற்றில் அவள் தற்கொலை செய்து கொள்ளவே, இளையவள் இளவரசனை திருமணம் செய்ய முடிகிறது.

## நடிகர்கள்

சி. எஸ். ஜெயராமன்
பி. எஸ். கோவிந்தன்
பி. எஸ். சிவபாக்கியம்
டி. எம். சாரதாம்பாள்
எஸ். எஸ். ராஜகோபாலன்
நாகர்கோவில் கே. மகாதேவன்
இசக்கி
சி. கே. செல்வாம்பாள்
கே. ஆர். லட்சுமி
டி. பி. மனோஜி ராவ்
டி. எம். பங்கஜம்
எம். எஸ். சுந்தரம்
சி. டி. ஜானகி

## தயாரிப்பு விபரம்
தமிழ் நாடக உலகின் தந்தையர் இருவரில் ஒருவரான பம்மல் சம்பந்த முதலியார் (மற்றவர் சங்கரதாஸ் சுவாமிகள்) 1895 ஆம் ஆண்டு எழுதிய நாடகம் இந்த லீலாவதி சுலோச்சனா. இதற்கு இரு சகோதரிகள் என இன்னொரு பெயரும் உண்டு.

இந்த நாடகத்தை ஸ்ரீநிவாச ஐயங்கார் என்பவர் ஆங்கிலத்தில் ஒரு நூலாக வெளியிட்டார். அந்த நூல் இப்போதும் லண்டனிலுள்ள பிரித்தானிய அருங்காட்சியகத்தில் (British Museum) உள்ள தமிழ்ப் பிரிவில் பார்வைக்கு வைக்கப்பட்டுள்ளது.

இந்த நாடகம் இந்தியாவிலும் பர்மாவிலும் நூற்றுக்கணக்கான தடவைகள் மேடையேறியுள்ளது.

சேலம் ஏஞ்சல் ஃபிலிம்ஸ் இந்த நாடகத்தை திரைப்படமாக்கியது. அக்காலத்தில் சென்னையில் படப்பிடிப்பு வசதிகள் இல்லாத காரணத்தால் கல்கத்தாவிலிருந்த நியூ தியேட்டர்ஸ் கலையகத்தில் படமாக்கப்பட்டது.

## பாடல்கள்
இத்திரைப்படத்தில் அக்காலவழக்கப்படி மிக அதிகமான பாடல்கள் இடம் பெற்றிருந்தன. எல்லாமாக 45 பாடல்கள் இடம் பெற்றதாக பாட்டுப் புத்தகத்தில் குறிப்பிடப்பட்டுள்ளது. சி. எஸ். ஜெயராமன், பி. எஸ். சிவபாக்கியம், சி. டி. ஜானகி ஆகியோர் பாடியிருந்தனர்.

## மேற்கோள்கள்

பகுப்பு:1936 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
உத்பால வம்சம்

**உத்பால வம்சம்** (*Utpala dynasty*) இந்தியாவின் காஷ்மீர் சமவெளியை கி பி 885 முதல் 1003 முடிய ஆண்ட இந்து சமயத்தினர் ஆவர். கி பி 855இல் கார்கோடப் பேரரசை வீழ்த்தி, அவந்திவர்மன் காஷ்மீரில் உத்பால வம்ச அரசை நிறுவினார்.
உத்பால பேரரசில் தற்கால காஷ்மீர் மற்றும் ஆப்கானித்தான் மற்றும் பாக்கித்தான் பகுதிகள் அடங்கியிருந்தன. உத்பால வம்ச மன்னர்களால் காஷ்மீரில் அவந்திபோரா, சோப்பூர் நகரங்கள் நிறுவப்பட்டன. மேலும், விஷ்ணுவுக்கும் சிவனுக்கும் அர்ப்பணிக்கப்பட்ட இந்துக் கோவில்களும் புத்த விகாரகங்களும் கட்டப்பட்டது.  அவந்திபூரில் முறையே சிவன் மற்றும் விஷ்ணுவுக்கு அர்ப்பணிக்கப்பட்ட அவந்தீசுவர் மற்றும் அவந்திசுவாமி கோயில்கள்  குறிப்பிடத்தக்கவை.

## மேற்கோள்கள்

பகுப்பு:சம்மு காசுமீரின் வரலாறு
பகுப்பு:இந்திய அரச மரபுகள்
சேகர் குப்தா

**சேகர் குப்தா** (*Shekhar Gupta*, பிறப்பு: ஆகத்து 26, 1957) என்பவர் இந்திய இதழாளரும்  எழுத்தாளரும் நூலாசிரியரும் ஆவார். இவர் இந்தியன் எக்சுபிரசு செய்தித்தாளின் ஆசிரியராக இருந்தார். சில ஆண்டுகள் இந்தியா டுடே இதழிலும், பிசினஸ் ஸ்டாண்டார்ட் இதழிலும் பணி செய்துள்ளார்.

## இதழ்ப் பணிகள்

1977 ஆம் ஆண்டில் இந்தியன் எக்சுபிரசில் செய்தியாளராகச் சேர்ந்தார். வடகிழக்கு மாநிலங்களில் நிகழ்ந்த வன்முறைகள் பற்றியும், ஊடுருவல் தாக்குதல்கள் பற்றியும் பஞ்சாபில் ஆபரேஷன் பூளு ஸ்டார் பற்றியும், லாசு ஏஞ்சல்சு ஒலிம்பிக்சு பற்றியும்  பீக்கிங்  தியனன்மென் சதுக்கம் படுகொலை பற்றியும், பெர்லின் சுவர் இடிப்பு பற்றியும், அந்தந்த நாடுகளுக்குச் சென்று, நிகழ்விடங்களில் நேராகப் பார்த்து செய்தி அறிக்கைகள் எழுதினார்.

ஆப்கானிசுத்தான், பாக்கித்தான், செருமனி, அமெரிக்கா, இங்கிலாந்து போன்ற நாடுகளுக்கும் பயணம் செய்துள்ளார் . அடிப்படைவாதப் போர்களினால் ஏற்படும் அச்சுறுத்தல்கள்,  அறைகூவல்கள் பற்றி இதழ்களில் எழுதினார்.

என்டிடிவி தொலைக் காட்சியில் வாக் தி டாக் என்ற நேர்காணல் நிகழ்ச்சியை நடத்தி வருகிறார்.

இந்தியன் எக்சுபிரசில் வாரந்தோறும் நேசனல் இன்டரஸ்ட் என்ற பத்திக் கட்டுரை இவருக்குப்
புகழைச் சேர்த்தது. அக்கட்டுரைகள் தொகுக்கப்பட்டு ஒரு நூலாக வெளியிடப்பட்டுள்ளது.

அசாம் மாநிலம் குறித்து சேகர் குப்தா எழுதிய நூலை ஆக்சுபோர்டு பல்கலைக்கழகப் பதிப்பகத்தார் வெளியிட்டுள்ளனர்.

## விருதுகள்

* 1985 இன்லாக் விருது 
* ஜி.கே ரெட்டி விருது 
* பக்ருதீன் அலி அகமது நினைவு விருது 
* பத்ம பூசண் விருது-2009

## சான்றாவணம்

பகுப்பு:இந்திய ஊடகவியலாளர்கள்
பகுப்பு:வாழும் மக்கள்
பகுப்பு:1957 பிறப்புகள்
பகுப்பு:1951 பிறப்புகள்
பகுப்பு:நூலாசிரியர்கள்
பகுப்பு:இந்திய எழுத்தாளர்கள்
குளொனொஸ்

**குளொனொஸ்** (உருசிய மொழியில் ГЛОНАСС, IPA: [ɡlɐˈnas]; Глобальная навигационная спутниковая система, ஒலிபெயர்ப்பு குளோபல்நயா நவிகேசினையா ஸ்புட்னிக்கோவா சிஸ்ரிமா) இது தமிழில் உலகாளாவிய ரீதியிலான செய்மதியூடான வழிநடத்தும் சேவையாகும். இது வான்வெளியில் உருசிய வான்காப்புப் படைகளால் புவியிடங்காட்டிகளுக்குப் பதிலாகப் பாவிக்கப்படுவதாகும். இது புவியிடங்காட்டிகளுக்கு மாற்றீடாகப் பயன்படுவதுடன் இது உலகாளாவிய ரீதியில் இடங்களை புவியிடங்காட்டிகளுடன் ஒப்பீட்டளவில் துல்லியத்தன்மையுடன் வழங்கும் உலகளாவிய ரீதியாலான இரண்டாவது பெரிய செய்மதி சேவையாகும்.

புவியிடங்காட்டிகளைத் தயாரிப்பவர்கள் புவியிடங்காட்டிச் செய்மதிகளுக்கு மேலதிகமாக குளொனொஸ் செய்மதிகளூடாக புவியின் இடங்களை பல மேலதிக செய்மதிகள் இருப்பதால் விரைவாகவும் துல்லியமாகவும் வழங்கமுடிவதுடன் பொதுவாக பல கட்டிடங்கள் உள்ள இடங்களில் இதன் மூலமாக சேவையினைத் தடங்கல் இன்றிப் பெற்றுக்கொள்ள இயல்கின்றது. திறன்பேசிகளும் இதையொத்த சிப் (chip) களைப் பாவித்து 2015 ஆம் ஆண்டில் இருந்து புவியிடங்காட்டிகளுக்கு மேலதிகமாக குளொனொசின் சமிக்கைகளையும் பெற்று இடங்களைக் காட்டுகின்றது. 2012 ஆம் ஆண்டில் இருந்து திறன்பேசிகளில் புவியிடங்காட்டிகளுக்கு அடுத்தபடியாக குளொனொஸ் செய்மதிகளே பயன்படுத்தப்படுகின்றது.

குளொனொசின் விருத்தியானது சோவியத் ஒன்றியத்தினால் 1976 ஆம் ஆண்டு ஆரம்பிக்கப்பட்டது. 12 அக்டோபர் 1982 முதல் பல்வேறு ராக்கெட்டுகளினால் செய்மதிகள் ஏவப்பட்டு 1995 ஆம் ஆண்டு குளொனெஸ் செய்மதித் தொகுதியானது முழுமையாக்கப்பட்டது. 90 களின் இறுதிக் காலகட்டத்தில் இதன் செய்மதிகளின் எண்ணிக்கையானது படிப்படையாக குறையத் தொடங்கியது. 2001 ஆம் ஆண்டில் உருசிய அதிபர் வலாடிமிர் புட்டினின் ஆட்சிக்காலத்தில் இதை மீள்விக்குத் திட்டமானது அரசினால் முன்னுருமைப் படுத்தப்பட்டதுடன் இதற்குரிய நிதி ஒதுக்கீடும் கணிசமாக அதிகரிக்கப்பட்டது. 2010 இல் உருசிய அரசின் வான் முகவர் அமைப்பில் 3 இல் 1 பங்கு நிதி இத்திட்டத்திற்கே பயன்படுத்தப்பட்டது.

2010 ஆம் ஆண்டில் உருசிய நிலப்பரப்பில் 100% இச்செய்மதியின் சமிக்கைகளைப் பெற்றுக்கொள்ளக்கூடியதாகியது. 2011 ஆம் ஆண்டில் இதன் சுற்றுவட்டில் 24 செய்மதிகளும் முழுமையாக்கப்பட்டது இதன் மூலம் உலகளாவிய ரீதியின் இச்செய்மதியில் இருந்து சமிக்கைகளைப் பெற்றுக் கொள்ளக்கூடியதாகியது. குளொனொஸ் செய்மதிகள் பலவகையில் மேம்படுத்தப்பட்டு தற்போதைய பிந்தைய செய்மதிகள் குளொனொஸ்-கே என்று அழைக்கப்படுகின்றது.

## சரித்திரம்
### துவக்கமும் வடிவமைப்பும்
உருசியாவில் முதலில் ரிசிக்ளோன் ஊடாக நீர்மூழ்கிக் கப்பல்களில் இருந்து ஏவப்படும் ஏவுகணைகளை துல்லியமாக இடமறிவதற்காக உருவாக்கப்பட்டது. 1967 இலிருந்து 1978 வரை 31 ரிசிக்ளோன் செய்மதிகள் வானில் விடப்பட்டது. இது புவியில் நகரமாகல் நிற்பவைகளுக்கும் மெதுவாக நகரும் கப்பலகளுக்கு இட விபரத்தை துல்லியமாக வழங்கினாலும் இடவிபரத்தை சரியாக வழங்க பலமணிநேரம் சென்றது பெரும்பிரச்சினையாக அமைந்ததுடன் புதிய செய்மதியூடாக வழிநடத்தப்படும் ஏவுகணைகளுக்குப் பொருத்தமில்லாததாகவும் இருந்தது. 

## உசாத்துணைகள்

## மேற்கோள்கள்

பகுப்பு:சோவியத் விண்வெளிப் பயணங்கள்
பகுப்பு:சோவியத் கண்டுபிடிப்புகள்
நீல வளையமுள்ள எண்காலி

**நீல வளையமுள்ள எண்காலி** அல்லது **நீல வளைய சாக்குக்கணவாய்** (*blue-ringed octopus*) என்பது எண்காலி குடும்பத்தைச் சேர்ந்த கொடிய நஞ்சுள்ள கடல்வாழ் உயிரினம் ஆகும். இதில் உள்ள நான்கு இனங்கள் இருக்கின்றன. இவற்றின் உடலில் உள்ள நீல நிற வளையங்களால் இவை இப்பெயர் பெற்றன. இவ்வகை உயிரினங்கள் பசிபிக் பெருங்கடல் , இந்தியப் பெருங்கடல் பகுதியில் சப்பானில் இருந்து ஆத்திரேலியா வரையிலான கடல் பகுதியின் அலை குளங்கள், பவளப் பாறைகள் ஆகிய பகுதிகளில் காணப்படுகின்றன. இவற்றின் முதன்மை வாழிடப்பரப்பு என்பது  நியூ சவுத் வேல்ஸ்,தெற்கு ஆஸ்திரேலியா, மற்றும் வடக்கு மேற்கு ஆஸ்திரேலியாவைச் சுற்றி உள்ளது. இவை உலகின் மிக ஆபத்தான கடல்விலங்காக குறிப்பிடப்படுகின்றன. இவை  சிறியதாக   அளவிலானவையாக உள்ளன. மேலும்  ஒப்பீட்டளவில் மந்தமான இயல்புயவையாக உள்ளவை, இவற்றை தொடுவது மனிதர்களுக்கு ஆபத்தானது. இவற்றின் நஞ்சு, மனிதர்களைக் கொல்ல போதுமான சக்திவாய்ந்ததாக உள்ளது. 

## மேற்கோள்கள்

பகுப்பு:கடல்வாழ் உயிரினங்கள்
துடுப்பு மீன்

thumb|340x340px|ஐக்கிய அமெரிக்க சேவையாளர்கள் சுமந்திருக்கும்  இராட்சத துடுப்பு மீன், இது 1996 செப்டம்பரில் கலிபோர்னியாவின் சான்டியாகோ கடற்கரையில் கரை ஒதுங்கியபோது கண்டுபிடிக்கப்பட்டது.
**துடுப்பு மீன்** (*Oarfish*) என்பது மிக நீளமான மற்றும் சதைபிடிப்பற்ற பட்டையான, ஒரு கடல் மீனினமாகும். இவை அனைத்து மிதவெப்ப மண்டல கடல்பகுதிகளிலும் அரிதாகவே காணப்படுகின்றன. இந்த துடுப்பு மீன் குடும்பத்தில் இரண்டு பேரினங்களில் நான்கு இனங்கள் உள்ளன. இவற்றில் ஒன்றான இராட்சத துடுப்பு மீன் உலகின் மிக நீண்ட மீனாக உள்ளது. இந்த மீன் 11 மீட்டர் (36 அடி) வரை வளரக்கூடியது.இவ்வகை மீன்கள் கடலின் ஆழத்தில் தான் பெரும்பாலும் காணப்படும்.

## நாட்டுப்புறக் கதைகளில்

ஜப்பானிய நாட்டுப்புறக் கதைகளில் "கடல் தெய்வத்தின் அரண்மனையிலிருந்து வந்த தூதர்" என்று அழைக்கப்படும் மெல்லிய துடுப்பு மீன், (竜宮の使い "ரியுகு-நோ-சுகாய்"), நிலநடுக்கம் வருவதை முன்னறிவிப்பதாகக் கூறப்படுகிறது. வரலாற்று ரீதியாக, இந்த மீன்கள் கரை ஒதுங்குவதானது நிலநடுக்கம் அல்லது ஆழிப்பேரலை போன்ற இயற்கை பேரழிவுகள் வரும் என்ற நம்பிக்கை இருந்ததால், துடுப்பு மீனானது "டூம்ஸ்டே மீன்" (இறுதி நாள் மீன்) என்றப்பெயரைப் பெற்றது. 2011 செண்டாய் நிலநடுக்கமும் ஆழிப்பேரலையால் 20,000 க்கும் மேற்பட்டோர் இறந்த நிலையில், ஜப்பானில் பலர் 2009 மற்றும் 2010 ஆம் ஆண்டுகளில் நாட்டின் கடற்கரைகளில் 20 துடுப்பு மீன்கள் கரையொதுங்கி அழிவை முன்னறிவித்ததாகக் குறிப்பிட்டனர். 2019 இல் வெளியான ஒரு ஆய்வு, துடுப்பு மீன்கள் கரை ஒதுங்குவதற்கும் அடுத்தடுத்த பூகம்பங்களுக்கும் இடையிலான தொடர்புக்கு அறிவியல் ரீதியான ஆதாரம் இல்லை அது ஒரு "மாயையான தொடர்பு" என்று கூறுகிறது.

## மேற்கோள்கள்

பகுப்பு:மீன்கள்
சோசியல் சயன்டிஸ்ட்

**சோசியல் சயன்டிஸ்ட்** ( Social Scientist) என்பது புதுதில்லியிலிருந்து 1972 ஆம் ஆண்டு   முதல் ஆங்கிலத்தில் வெளிவரும் ஓர் இதழ் ஆகும். சமூக அறிவியல் இந்திய நிறுவனமும் துளிகா புக்சும் இணைந்து இந்த இதழை வெளியிடுகின்றன.  

பிரபாத் பட்நாயக் ஆசிரியராகவும், இராசேந்திர பிரசாத் மேலாண்மை இயக்குநராகவும் இருந்து இந்த இதழை நடத்தி வருகிறார்கள். சமூக அறிவியல், மனிதம் ஆகிய தளங்களில் 
கட்டுரைகள் பல்வேறு அறிஞர்களால் எழுதப் பெற்று இவ்விதழில் இடம் பெறுகின்றன. 
மார்க்சிய கொள்கை அடிப்படையும் சார்பும் கொண்டு இந்த இதழ் வெளியாகிறது. 

## உசாத்துணை

பகுப்பு:இந்திய ஆங்கில இதழ்கள்
கல்பர் விலாங்கு

**கல்பர் விலாங்கு** (*Saccopharyngiformes*) என்பது அசாராரணமான அக்டினோட்டெரிகீயை வரிசை மீனாகும். இது மேலோட்டமாக விலாங்கு மீனை ஒத்ததாக உள்ளது, ஆனால் பல உள் வேறுபாடுகளைக் கொண்டது. இதில் பெரும்பாலான வகைகள் ஆழ்கடல் வரிசையைச் சேர்ந்தவை. இவற்றில் சில  உயிரோளிர்வு கொண்டவை. சில மீன்களால் கடலின் 3,000&nbsp;m (10,000 feet) ஆழ ஆழ்கடல் இருட்பகுதியில் வாழ இயலும். கல்பர் விலாங்கு மீன்கள் ஆழ்கடல் மீனவர்களின் வலைகளில் சிக்குகின்றன.

கல்பர் விலாங்கு மீன்களுக்கு பல எலும்புகள் கிடையாது, அதாவது  தலையோடு, விலா எலும்பு போன்றவை கிடையாது. இதேபோல இவற்றிற்றிற்கு எந்த செதிலும், இடுப்புத் துடுப்பும் கிடையாது.  இந்த விலாங்கு மீனுக்கு மிகப் பெரிய வாயும் அதில் சிறிய பற்களும் உண்டு. தன்னைவிட பெரிய இரை வந்தாலும் இது தன் வாயை ஒரு வலை போல் விரித்து, இரையை அப்படியே பிடித்துவிடும். பெரிய இரையைத் தாங்கும் அளவு இதன் வயிறும் விரிவடையும். இதற்கு நீண்ட, சாட்டை போன்ற வால் உண்டு.

## வகைப்பாடு
நான்கு குடும்பங்களும் இரண்டு துணை வரிசைகளும்:
* Suborder Cyematoidei
** Cyematidae (bobtail snipe eels)
* Suborder Saccopharyngoidei
** Eurypharyngidae (pelican eel)
** Monognathidae (onejaws)
** Saccopharyngidae (swallowers, gulpers or gulper eels)

## மேற்கோள்கள்

## வெளி இணைப்புகள்
* FishBase.January 2006 version.bonefish
* Enchanted Learning Gulper Eel *Copyright 1999–2006*
* The Sea – Gulper Eel *J.D. Knight, Copyright 1998*

பகுப்பு:மீன்கள்
நான்காம் அலெக்சாண்டர்

[thumb|350px|[பேரரசர் அலெக்சாந்தர்|அலெக்சாண்டரின் பேரரசும், அவர் போரிட்ட வழித்தடங்களும்]]
**நான்காம் அலெக்சாண்டர்** (Alexander IV) (கிரேக்கம்: ; 323&ndash;309 கி மு) என்பவர்  பேரரசர் அலெக்சாண்டர் – பாக்திரியா நாட்டு இளவரசி ரோக்சானாவிற்கும் மகனாகப் பிறந்தவர். இவரை **ஏஜியஸ்** என்றும் அழைப்பர்.

## பிறப்பு
பேரரசர் அலெக்சாண்டருக்கும், பாரசீகத்தின் பாக்திரியா பகுதியின் சோக்தியானாவின் இளவரசி ரோக்சனாவிற்கும் பாபிலோனில் ஆகஸ்டு, கி மு 323இல் பிறந்தவர் நான்காம் அலெக்சாண்டர்.  இவர் மக்கெடோனின் இரண்டாம் பிலிப்பின் பேரன் ஆவார். 
நான்காம் அலெக்சாண்டர், தன் தாயின் கருவில் பாலினம்அறியாத நிலையில், தந்தையான பேரரசர் அலெக்சாண்டர் இறக்கவே, அலெக்சாண்டரின் வாரிசு குறித்து கிரேக்கப் படைத்தலைவர்கள்; கிரேக்க ஆளுநர்கள் மற்றும் அரச குடும்பத்தவர்களுக்கிடையே கருத்து வேறுபாட்டால்  உட்பிளவுகள் உண்டாகியது. 

பின்னர் அலெக்சாண்டரின் மனைவி ரோக்சனாவிற்கு ஆகஸ்டு, கி மு 323இல் நான்காம் அலெக்சாண்டர் பிறந்ததால், அக்குழந்தையின் அரசப் பிரதிநிதியாக *பெர்டிக்காஸ்*  என்பவர் கிரேக்கப் பேரரசை ஆள்வது தீர்மானிக்கப்பட்டது. 

கிரேக்கப் பேரரசின் பகுதியான எகிப்தில் ஏற்பட்ட கடுமையான இராணுவ கிளர்ச்சிகளுக்குப் பிறகு, மே அல்லது சூன், கி மு 320இல் பெர்டிக்காஸ் கிரேக்க பேரரசின் உயர் அதிகாரிகளால் படுகொலை செய்யப்பட்டார்.பின்னர் *ஆண்டிபாட்டர்* , இளவரசன் நான்காம் அலெக்சாண்டரின் அரசப் பிரதிநிதியாக கிரேக்கப் பேரரசை வழிநடத்தினான். 

## உள்நாட்டுப் போர்
கிரேக்கப் படைத்தலைவர் சசாண்டர், தாலமி சோத்தர் மற்றும் ஆண்டிகோணஸ் போன்ற பிற கிரேக்கப் படைத்தலைவர்களுடன் கூட்டணி சேர்ந்து நான்காம் அலெக்சாண்டரின்  பேரரசு மீது போர் தொடுத்தனர்.

போரின் முடிவில் கி மு 318இல் சசாண்டர் மாசிடோனியாவை கைப்பற்றி ஆண்டார். பேரரசர் அலெக்சாண்டரின் மனைவி ரோக்சனாவும், மகன் நான்காம் அலெக்சாண்டரும் எபிரஸ் நாட்டின் பகுதிக்கு தப்பி ஓடினர். அலெக்சாண்டரின் தாயான ஒலிம்பஸ், தன் உறவினர்களான எபிரஸ் நாட்டுப் படைகளுடன் போர் தொடுத்து, மீண்டும் மாசிடோனியாவைக் கைப்பற்றினர்.
 
சசாண்டர் மீண்டும் கி மு 316இல் மாசிடோனியாவைக் கைப்பற்றினார். நான்காம் அலெக்சாண்டரும், அவரது தாயும் போர்க் கைதிகளானர்கள்.
  
கிரேக்கப் படைத்தலைவர்களான சசாண்டர், ஆண்டிகோணஸ், லிசிமச்சூஸ் மற்றும் தாலமி சோத்தர் ஆகியவர்களிடையே நடந்த மூன்றாம் வாரிசுரிமைப்  போர் கி மு 311இல் முடிவுக்கு வந்தது. இப்போரின் முடிவில் சசாண்டர் மாசிடோனியாவின் மன்னரானார்.

## இறப்பு

பேரரசர் அலெக்சாண்டரின் மகன் நான்காம் அலெக்சாண்டர் தமது 14வது வயதில், சசாண்டர் எனும் கிரேக்கப் படைத்தலைவரால் கி மு 309இல் இரகசியமாகப் நஞ்சிடப்பட்டு கொல்லப்பட்டார்.

## கிரேக்கப் பேரரசின் வாரிசுரிமைப் போர்கள்

கி மு 311இல் நடந்த  முதல் வாரிசுரிமைப் போரின் முடிவில் அலெக்சாண்டரின் நண்பரும், படைத்தலைவருமான செலூக்கஸ் நிக்காத்தர் கிரேக்கப் பேரரசின் மேற்காசியா பகுதிகளுக்கு கி மு 305இல் மன்னராக முடிசூட்டுக்கொண்டார். பண்டைய எகிப்து பகுதிகளுக்கு தாலமி சோத்தர் எனும் கிரேக்கப் படைத்தலைவர் பார்வோனாக கி மு 305இல் முடிசூட்டிக் கொண்டு ஆண்டார்.

## இதனையும் காண்க
* பேரரசர் அலெக்சாந்தர்
* ஹெலனிய காலம்
* தியாடோச்சி
* செலூக்கியப் பேரரசு
* தாலமைக் பேரரசு
* சசாண்டர்
* லிசிமச்சூஸ்
* ஆண்டிகோணஸ்

## மேற்கோள்கள்

## மேலும் படிக்க
*Smith, William (editor); *[[Dictionary of Greek and Roman Biography and Mythology]]*, "Alexander IV", Boston, (1867).

## வெளி இணைப்புகள்

*Livius.org: Alexander IV 
*Wiki Classical Dictionary: Alexander IV 

பகுப்பு:எகிப்திய மன்னர்கள்

பகுப்பு:கிரேக்கப் பேரரசர்கள்
திருமகன்

***திருமகன்*** 2007-ஆம் ஆண்டு இரத்னகுமார் இயக்கத்தில் வெளியான தமிழ்த் திரைப்படமாகும். இத்திரைப்படத்தில் எஸ். ஜே. சூர்யா, மீரா ஜாஸ்மின், மாளவிகா, கார்த்திகா உள்ளிட்டோர் முக்கியக் கதாபாத்திரத்தில் நடித்திருந்தனர். இத்திரைப்படம் முழுக்க திருநெல்வேலியில் எடுக்கப்பட்டது. தந்தை மகனுக்கான உறவை விளக்கும் படமாக அமைந்தது.

## நடிகர்கள்

## தயாரிப்பு
2005-ஆம் ஆண்டு இத்திரைப்படம் அறிவிக்கப்பட்டது. மீராவும் சூரியாவும் இணைவதாக வதந்தி வெளியானது, சூரியா இதை மறுத்திருந்தார். இத்திரைப்படத்தின் பதிவின் போது சூரியாவிற்கும், இரத்தினகுமாருக்கும் கருத்துவேற்றுமை ஏற்பட்டது, மேலும் பலரும் இதே கருத்தை தெரிவித்தனர்.

## பாடல்கள்
* பொறந்தது - தேவா, திப்பு
* சாக் அடிக்குது - கே. கே, அனுராதா ஸ்ரீராம் 
* தட்டி தட்டி- நரேஷ் ஐயர், மதுஸ்ரீ
* இதுக்குத்தானா - நரேஷ் ஐயர், மதுஸ்ரீ
* கூரை சேலை - சுவர்ணலதா 
* திருமகனே - சாதனா சர்கம்

## விமர்சனம்
பிலிமிபீட் வலைதளம் கொடுத்த விமர்சனத்தில் "ஜாலியாக ஆரம்பித்து ரகளையாக போகும் படம் முடியும்போது கண்களில் குளம் கட்டி வைத்து, கைக்குட்டையால் ஒற்ற வைத்து விடுகிறது. அருமையான மகன்!" என்று எழுதினர். வெப்துனியா வலைதளத்தில் எழுதிய விமர்சனத்தில் "ஒவ்வொரு காட்சியையும் கலகலப்பாக தனித்தனியே ரசிக்க வைக்க முயன்றிருக்கிறார் இயக்குநர். அதில் வெற்றியும் பெறுகிறார். ஆனால் ஒட்டுமொத்த படத்துக்கான வேகத்துக்கு கட்டுமானம் சரியில்லாத கட்டடம் போல கலகலத்து பலவீனமாகத் தெரிகிறது படம். இந்தக் குறையைச் சரிசெய்திருந்தால் திருமகன் மனதைக் கவர்ந்த ஒருமகன் ஆகியிருப்பான்." என்று குறிப்பிட்டனர்.

## மேற்கோள்கள்

## வெளி இணைப்புகள்
* SJ with Rahman again 
* Thirumahan Official Website 

பகுப்பு:2007 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:மாளவிகா நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:மீரா ஜாஸ்மின் நடித்த திரைப்படங்கள்
பகுப்பு:சார்லி நடித்த திரைப்படங்கள்
தொல் ஏரி

**தொல் ஏரி** (*Thol Lake*) அல்லது **தொல் பறவைகள் சரணாலயம்** எனப்படும் இது, இந்தியாவின், குசராத்து மாநிலத்தில் அமைந்துள்ள செயற்கை நன்னீர் ஏரியாகும். பாசனத்திற்காக 1912 ஆம் ஆண்டு  கட்டப்பட்ட இந்த ஏரி, 1988 ஆம் ஆண்டு தொல் பறவைகள் சரணாலயம் என அறிவிக்கப்பட்டது; சதுப்பு நிலங்களால் சூழப்பட்ட தொல் ஏரி, 60% நீர் பறவைகள் உட்பட சுமார் 150 வகையான பறவைகளின் வசிப்பிடமாக உள்ளது. மேலும், ஏரி மற்றும் அதன் சுற்றுப்புறப் பகுதிகளில், பூநாரைகள், சாரசு கொக்குகள் போன்ற இடம்பெயரும் பறவைகளின் இனப்பெருக்க கூடுகள் பெருமளவில் காணப்படுகிறது.

## அமைவிடம்
மேசனா மாவட்டம், தொல் நாட்டுப்புறப் பகுதியில் அமைந்துள்ள இந்த ஏரி, அகமதாபாத் நகரத்திலிருந்து சுமார் 10 கி.மீ தூரத்தில் உள்ளது. ஏரி மற்றும் அதை சுற்றியுள்ள 7 ச.கி.மீ பரப்பளவையும் 1988 ஆம் ஆண்டு பறவைகள் சரணாலயமாக அறிவிக்கப்பட்டிருக்கிறது.

## புகலிடம்
தொல் ஏரிக்கு புகலிட பறவைகள் ஏராளமாக வருகை தருகின்ற, கொக்குகள், நாரைகள், நீர் வாத்துகள், கரண்டி வாயன், செந்நாரை, விசிலடிச்சான், பெருங்கொக்கு, வெண்கொக்கு போன்ற சுமார் 100 வகையான பறவையினங்கள் இங்கு காணப்படுகின்றன. மேலும், சிவப்பு கழுத்தும் நீண்ட கால்களையும் கொண்ட இந்திய சாரசு கொக்கு எனும் பறவையினம் இவற்றில் குறிப்பிடத்தக்க ஒன்றாகும். மழைக்காலம் முடிந்தபின்னர் நவம்பர், மற்றும் பிப்ரவரி வரையான காலம் இந்த சரணாலயத்திற்கு இடப்பெயர்வுக்கு ஏற்றக் காலமாகும்.

## சான்றாதாரங்கள்

பகுப்பு:குஜராத்திலுள்ள ஏரிகள்
பகுப்பு:இந்திய ஏரிகள்
பகுப்பு:இந்தியாவில் உள்ள பறவைகள் காப்பகங்கள்
பகுப்பு:காந்திநகர் மாவட்டம்
இரேனியம் அறுபுளோரைடு

**இரேனியம் அறுபுளோரைடு** *(Rhenium hexafluoride)*  என்பது ReF6  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இரேனியம் மற்றும் புளோரின் சேர்ந்து உருவாகும் இச்சேர்மம் இரேனியம்(VI) புளோரைடு என்ற பெயராலும் அழைக்கப்படுகிறது. அறியப்பட்டுள்ள 17 இரட்டை அறுபுளோரைடுகளில் இரேனியம் அறுபுளோரைடும் ஒன்றாகும்.
 
## தயாரிப்பு

கூடுதலான இரேனியம் உலோகத்துடன் இரேனியம் எழுபுளோரைடை அழுத்தக் கலனில் 300 பாகை செல்சியசு வெப்பநிலையில் சேர்த்து வினைபுரியச் செய்தால் இரேனியம் அறுபுளோரைடு உருவாகிறது

6 ReF7 + Re → 7 ReF6

## இயற்பியல் பண்புகள்

அறை வெப்பநிலையில் இரேனியம் அறுபுளோரைடு நீர்மமாகக் காணப்படுகிறது.18.5 பாகை செல்சியசு வெப்பநிலையில் மஞ்சள் நிறத் திண்மமாக இது உறைகிறது. இச்சேர்மத்தின் கொதிநிலை 33.7 பாகை செல்சியசு ஆகும்.

## கட்டமைப்பு

−140 பாகை செல்சியசு வெப்பநிலையில் Pnma  இடக்குழுவுடன், ஏ = 9.417 Å, பி = 8.570 Å,  மற்றும் சி = 4.965 Å  என்ற அணிக்கோவை அளபுருக்களுடன் செஞ்சாய்சதுரமாக இரேனியம் அறுகுளோரைடு படிக வடிவம் கொண்டுள்ளது. இதன் கட்டமைப்பில் உள்ள அலகுகூட்டிற்கு நான்கு முற்றுறா வாய்ப்பாடுகள் இச்சேர்மத்திற்கு 4.94 செ.மீ -3 அடர்த்தியைக் கொடுக்கின்றன.
வாயு அல்லது நீர்மநிலைக்கு அத்தியாவசியமான (Oh) இடக்குழுவுடன் எண்முக மூலக்கூற்று வடிவமைப்பை இரேனியம் அறுபுளோரைடு ஏற்றுள்ளது. Re–F பிணைப்பின் பிணைப்பு நீளம் 1.823 Å ஆகும். 

## பயன்

மின்னணுவியல் துறையில் இரேனியம் படங்களை பதிவுசெய்ய ஒரு வணிக முக்கியத்துவம் மிக்க பொருளாக இரேனியம் அறுபுளோரைடு பயன்படுகிறது.

## மேற்கோள்கள்



## மேலும் படிக்க
* *[[Gmelins Handbuch der anorganischen Chemie]]*, System Nr.&nbsp;70, Rhenium, Part A, pp.&nbsp;102–105.
## வெளி இணைப்புகள்
* Rhenium hexafluoride at webelements.com..

பகுப்பு:புளோரைடுகள்
பகுப்பு:அறுபுளோரைடுகள்
பகுப்பு:இரேனியம் சேர்மங்கள்
பகுப்பு:எண்முக சேர்மங்கள்
கீட்டோன் ஆலசனேற்றம்

**கீட்டோன் ஆலசனேற்றம்** *( ketone halogenations)* கரிம வேதியியலில் ஒரு சிறப்பு வகையான ஆலசனேற்ற வினையாகும். தொடர்புடைய அடிப்படை தனிமநிலை ஆலசன் நீரிய ஊடகத்தில் அமில அல்லது கார நிபந்தனைகளுக்கு உட்பட்டு இவ்வினை மேற்கொள்ளப்படுகிறது. இவ்வழியில், குளோரைடு, புரோமைடு, மற்றும் அயோடைடு (ஆனால் குறிப்பாக புளோரைடு இல்லை) போன்றவற்றை கீட்டோனின் ஆல்பா நிலையில் தேர்ந்தெடுத்து நிறுவ முடியும்.

அசிட்டிக் அமிலத்தில்

நீரிய சோடியம் ஐதராக்சைடில்,

ஒரு கீட்டோனின் கார்பனைல் தொகுதி ஆல்பாநிலையில் எளிமையாக ஆலசனேற்றம் செய்யமுடியும். ஏனெனில் காரக் கரைசலாக இருப்பின் ஓர் ஈனோலேட்டும், அமிலக் கரைசலாக இருப்பின் ஓர் ஈனோலும் உருவாகும் வாய்ப்பு இருக்கிறது. அமிலம் அல்லது காரச் சூழலில் அசிட்டோனை புரோமினேற்றம் செய்து புரோமோ அசிட்டோன் தயாரிக்கப்படும் வினையை ஆல்பா ஆலசனேற்றத்திற்கு உதாரணமாகக் கூறலாம்.
வழக்கமாக அமிலக் கரைசலில் ஒரேயொரு ஆல்பா ஐதரசன் மட்டுமே ஆலசனால் மாற்றீடு  செய்யப்படும். ஏனெனில், முதலாவது ஆலசனேற்றத்தைவிட, அடுத்தடுத்தடுத்த ஆலசனேற்றங்களின் வேகம் குறைவாகும். கார்பனைல் ஆக்சிசனின் காரத்தன்மையை ஆலசன் குறைத்து விடுவதால் புரோட்டானேற்றத்திற்கு சாதகமாக இருப்பதில்லை. எனினும், காரக் கரைசலில் தொகுப்பிற்குரிய எலக்ட்ரானை ஆலசன் எடுத்துக் கொள்வதால் ஐதரசன் அணுக்கள் அதிக அமிலத்தன்மையுடன் எஞ்சியிருக்கின்றன. இவை அடுத்தடுத்த அடுத்தடுத்த ஆலசனேற்றத்தை விரைவாக்குகின்றன.

மெத்தில் கீட்டோன்களைப் பொருத்தவரையில் பெரும்பாலும் இவ்வினையில் மூவாலைடு உருவாக்கப்படுகிறது. இச்சேர்மம் தண்ணீருடன் சேர்ந்து விரைவான பதிலீட்டு வினைக்கு உட்பட்டு கார்பாக்சிலேட்டாக உருவாகிறது. இவ்வினை ஆலோபார்ம் வினை என்ற பெயரால் அழைக்கப்படுகிறது.

## மேற்கோள்கள்

பகுப்பு:ஆலசனேற்ற வினைகள்
பகுப்பு:பதிலீட்டு வினைகள்
ரோடியம் அறுபுளோரைடு

**ரோடியம் அறுபுளோரைடு** *(Rhodium hexafluoride)*  என்பது  RhF6 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ரோடியம் மற்றும் புளோரின் சேர்ந்து உருவாகும் இச்சேர்மம் ரோடியம்(VI) புளோரைடு என்ற பெயராலும் அழைக்கப்படுகிறது. அதிக வினைத்திறனும், எளிதில் ஆவியாகக் கூடியதாகவும் உள்ள இச்சேர்மம் கருப்பு நிறத்தில் காணப்படுகிறது . 

## தயாரிப்பு

ரோடியம் உலோகத்துடன் மிகையளவு தனிமநிலை புளோரினைச் சேர்த்து வினைபுரியச் செய்தால் ரோடியம் அறுபுளோரைடு உருவாகிறது.

Rh + 3 F2 → RhF6

## கட்டமைப்பு

எண்முக மூலக்கூற்று வடிவமைப்புடன் ரோடியம் அறுபுளோரைடு காணப்படுகிறது. d3 வடிவமைப்புடன் இசைந்துள்ள ஆறு Rh–F பிணைப்புகளும் 1.824 Å நீளத்திற்குச் சமமாக உள்ளன. Pnma  இடக்குழுவுடன், ஏ = 9.323 Å, பி = 8.474 Å,  மற்றும் சி = 4.910 Å  என்ற அணிக்கோவை அளபுருக்களுடன் செஞ்சாய்சதுரமாக ரோடியம் அறுபுளோரைடு படிகமாகிறது.

மற்றும் சில உலோக புளோரைடுகள் போல ரோடியம் அறுபுளோரைடும் வலிமையான ஆக்சிசனேற்றியாக செயல்படுகிறது. தண்ணீர் இல்லாவிட்டாலும் கண்ணாடியை தாக்கும் வல்லமையும் தனிமநிலை ஆக்சிசனுடன் வினைபுரியும் ஆற்றலும் இப்புளோரைக்கு உண்டு .

## மேற்கோள்கள்

## மேலும் படிக்க
* *[[Gmelins Handbuch der anorganischen Chemie]]*, System Nr.&nbsp;63, Rhodium, Part B1, pp.&nbsp;266–268.

## வெளி இணைப்புகள்
* Rhodium hexafluoride at webelements.com.

பகுப்பு:புளோரைடுகள்
பகுப்பு:அறுபுளோரைடுகள்
பகுப்பு:ரோடியம் சேர்மங்கள்
பகுப்பு:எண்முக சேர்மங்கள்
பகுப்பு:பிளாட்டினம் குழு ஆலைடுகள்
இராவணன் (பக்கவழி நெறிப்படுத்தல்)

**இராவணன்** என்பது கீழுள்ளவற்றில் ஒன்றைக் குறிப்பிடலாம்.

* இராவணன்
* இராவண காவியம்
* இராவணன் நீர்வீழ்ச்சி
* இராவணன் மீசை,  புதர்த் தாவரவினம்
* இராவணன் (1974 திரைப்படம்)
* இராவணன் (2010 திரைப்படம்)
பெருங்கணவாய்

**பெருங்கணவாய்** அல்லது **இராட்சதக் கணவாய்** (**giant squid** (பேரினம் ஆர்க்கிட்டூத்திஸ்) என்பது ஆழ்கடலில் வாழும்  கணவாய் ஆகும். இது Architeuthidae  குடும்பமாக வகைபடுத்தப்பட்டுள்ளது.** ** இந்த இராட்சதக் கணவாயால் ஆழ்கடலில் பேருருவில் வளர இயலும். அண்மைய கணக்கீட்டின்படி, இதன் பின்பக்க துடுப்பிலிருந்து இரண்டு நீண்ட கரங்கள்வரை அதிகபட்ச அளவாக இராட்சத பெண் கணவாய்கள்  நீளமும், ஆண் கணவாய்   நீளம் உடையதாகவும் கணக்கிடப்பட்டுள்ளது (மிகப்பெரிய உயிரினங்களில் ஒன்றாக அடையாளப்படுத்தப்பட்டுள்ள  நீளம் கொண்டபெருங்கணவாய்க்கு ( நீளம்) அடுத்த நிலையில் உள்ளது).

இராட்சத கணவாய் இனங்களின் எண்ணிக்கை குறித்த விவாதங்கள் நடத்தப்பட்டன. அண்மைய மரபணு ஆராய்ச்சிகள் இதில் ஒரே ஒரு இனம் மட்டுமே உள்ளது என்று கூறுகிறது.

2004 ஆண்டு சப்பானிய ஆராய்ச்சியாளர்கள் இந்த உயிரினத்தை உயிருடன் முதன்முதலில் அது வாழும் இடத்தில் படம் பிடித்தனர், மற்றும் 2012 சூலை  இல் வயதுவந்த இராட்சத கணவாய் ஒன்று, நேரடியாக அதன் இயற்கை வாழிடத்தில் சிசிங்-ஜீமா என்பவரால் படமாக்கப்பட்டது.

## மேற்கோள்கள்

பகுப்பு:மெல்லுடலிகள்
பொலோனியம் அறுபுளோரைடு

**பொலோனியம் அறுபுளோரைடு** *(Polonium hexafluoride)*  என்பது  PoF6  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பொலோனியம் மற்றும் புளோரின் சேர்ந்து உருவாகும் இச்சேர்மம்  அறியப்பட்டுள்ள 17 இரட்டை அறுபுளோரைடுகளில் இந்த அறுபுளோரைடும் ஒன்றாகும்.

## தயாரிப்பு

1945 ஆம் ஆண்டில் பொலோனியம் அறுபுளோரைடை பின் காணும் வினையின் மூலம் தயாரிக்க முயற்சி மேற்கொள்ளப்பட்டது.

210Po + 3 F2 → 210PoF6

ஆனால் இம்முயற்சி வெற்றி பெறவில்லை. இச்சேர்மத்தின் கொதிநிலை கிட்டத்தட்ட -40 பாகை செல்சியசாக இருக்குமென்று முன்கணிக்கப்பட்டது.
208PoF6  வெற்றிகரமாக இதே வினையினால் 1960 ஆம் ஆண்டு தொகுக்கப்பட்டது. மேலும் சில நிலையான ஐசோடோப்புகள்208Po, உருவாக்கப்பட்டன. இங்கு எளிதில் ஆவியாகக்கூடிய பொலோனியம் புளோரைடு உருவானது. ஆனால் இது முற்றிலுமாக வரையறுக்கப்படவில்லை. விரைவாக இது கதிவீச்சுப் பகுப்பிற்கு உட்பட்டு பொலோனியம் நான்குபுளோரைடாகச் சிதைவடைகிறது. 

## மேற்கோள்கள்

பகுப்பு:புளோரைடுகள்
பகுப்பு:அறுபுளோரைடுகள்
பகுப்பு:பொலோனியம் சேர்மங்கள்
பகுப்பு:உலோக ஆலைடுகள்
பகுப்பு:சால்கோ ஆலைடுகள்
பகுப்பு:கருத்தியலான வேதிச் சேர்மங்கள்
அ. இராமசாமி

**அ. இராமசாமி** (19, திசம்பர், 1943) பல்கலைக்கழகத் துணைவேந்தர், வரலாற்றாசிரியர், நூலாசிரியர், அரசு நிருவாகி எனப் பன்முகம் கொண்டவர் ஆவார்.

## இளமைக்காலம்
இராமசாமி 1943ம் ஆண்டு டிசம்பர் திங்கள் 19ம் தேதி மதுரையில் திரு அய்யாச்சாமி - காவேரி அம்மாள் இணையருக்கு மகனாகப் பிறந்தார். இவருடைய துணைவியாரின் பெயர் ஆர். வசந்தா.

## ஆற்றிய பணிகள்
மதுரைக் கல்லூரி  மற்றும் சென்னைப் பச்சையப்பன் கல்லூரி ஆகியவற்றில் கல்வி பயின்றபின்  26 ஆண்டுகள் அரசுக் கல்லூரிகளில் வரலாற்றுப் பேராசிரியராகப் பணி புரிந்தார். மதுரை காமராசர் பல்கலைக்கழகத் தேர்வாணையராகவும் பதிவாளராகவும் பணியாற்றினார். பிறகு காரைக்குடி அழகப்பா பல்கலைக்கழகத்தில் துணைவேந்தராக ஆனார். இவர் துணைவேந்தர் பதவியினை 10 நவம்பர் 2000 முதல் 09 நவம்பர் 2003 வரை வகித்தார். இக்காலத்தில் பல்கலைக்கழக தொலைதூர மையங்களைத் தமிழகத்திற்கு வெளியையும் நிறுவியதன் மூலம் பல்கலைக்கழக நிதி நிலை மேம்பாடு அடைந்தது. தமிழ்நாடு மாநில உயர்கல்வி மன்றத்தின் துணைத் தலைவர் பதவியில் 2006 முதல் 2011 வரையிலிருந்தார். தற்பொழுது புதிய ஆட்சிப் பொறுப்பேற்றதும் தமிழ்நாடு மாநில உயர்கல்வி மன்றத்தின் துணைத் தலைவர் பதவியில் மீண்டும் நியமிக்கப்பட்டுள்ளார்.

## எழுத்துப் பணிகள்
அண்ணாதுரையின் மொழிக்கொள்கையைப் பொருளாகக் கொண்டு ஆய்வு செய்து முனைவர் பட்டம் பெற்றார். புதுச்சேரி விடுதலைப் போராட்ட வரலாறு என்னும் இவருடைய நூலுக்குத் தமிழ் நாடு அரசு பரிசு வழங்கியது. தமிழ்நாட்டு வரலாறு என இவர் எழுதிய நூல் மாணவர்களுக்குப் பாடநூலாக வைக்கப்பட்டுள்ளது.

## எழுதிய நூல்கள்
* தமிழ்ப் பேரரசுகளின் சரிவும் வீழ்ச்சியும்  
* வள்ளுவமும் வரலாறும்  
* இரத்தத்தில் ஐம்பது நாள்கள்  
* தமிழ்நாட்டு வரலாறு  
* புதுச்சேரி வரலாறு  
* புதுச்சேரி விடுதலைப் போராட்ட வரலாறு 
* சூரியன் மறைவதில்லை  
* சோழர் வரலாறு  
* என்று முடியும் இந்த மொழிப்  போர்  
* துரோகம் ஒரு தொடர்கதை  
* அண்ணாவின் மொழிக் கொள்கை
* வள்ளுவமும் வரலாறும்,பூம்புகார் பதிப்பகம், பிரகாசம் சாலை, சென்னை-108இவர்ஆங்கிலத்திலும் சில வரலாற்று நூல்கள் எழுதியுள்ளார்.
இவர் ஆங்கிலத்திலும் சில நூல்களை எழுதியுள்ளார்.

## உசாத்துணை

## மேலும் பார்க்க
http://www.viduthalai.in/previousyear/home/viduthalai/medical/49765-2012-11-30-10-56-32.html

பகுப்பு:வாழும் மக்கள்
பகுப்பு:அழகப்பா பல்கலைக்கழக துணைவேந்தர்கள்
பிரத்திம்யும்மனன்

**பிரத்தியுமனன்** (Pradyumna) (), கிருட்டிணன் – ருக்மணி இணையரின் மகன் ஆவார். அழகு மிக்க இவர் மன்மதனின் அம்சமாக பிறந்தவர் என கருதப்படுகிறார். ருக்மணியின் அண்னனும் விதர்ப்ப நாட்டு மன்னருமான ருக்மியின் மகளும், ரதியின் அம்சமான ருக்மாவதியை, பிரத்தியுமனனுக்கு மணமுடித்தனர். பிரத்தியுமனன் – ருக்மாவதி இணையருக்கு பிறந்தவரே அனிருத்தன் ஆவார்.

## சம்பராசூர வதம்

பாகவத புராணத்தில், கிருஷ்ணர்-ருக்மணிக்கும் பிறந்த குழந்தையான பிரத்திம்யும்மனன், மன்மதனின் அம்சததில் பிறந்தவர். குழந்தை பிரத்தியும்மனனை சம்பராசூரன் கடத்திச் சென்றான். சம்பராசுரனின் சமையல்காரியும்,  மன்மதனின் துணைவியுமான இரதி தேவி அம்சத்தில் பிறந்த மாயாவதியால் பிரத்தியும்மனன் பதின்ம பருவம் வரை வளர்க்கப்பட்டார். இறுதியில் வளர்ந்த பிறகு, பிரதியும்னன் சம்பராசுரனைக் கொன்று, துவாரகையில் உள்ள தனது குடும்பத்திற்குத் திரும்பினார்.

## வாசுதேவனின் அம்சம்
வைணவ மரபில் **சங்கர்சனர்**, **பிரத்தியுமனன்** மற்றும் அனிருத்தன் ஆகியோர் வாசுதேவ கிருஷ்ணனின் அம்சங்களாக போற்றப்படுகிறார்கள்.

## மறைவு
குருச்சேத்திரப் போருக்குப் பின்னர்  கிருட்டிணன் மீது கோபமுற்ற காந்தாரி, தனது பிள்ளைகள் எவ்வாறு இறந்தார்களோ அது போலவே யாதவர் குலமும் அழியும் என சாபமிட்டாள். மேலும் துவாரகையின் சில யாதவ இளைஞர்கள், கிருஷ்ணரின் மூத்த மகனான சாம்பனை கருவுற்ற பெண் போல் வேடமிட்டு, தவக்கோலத்தில் இருந்த முனிவர்கள் முன் நிறுத்தி, இக்கர்ப்பிணிக்கு என்ன குழந்தை பிறக்கும் கேட்க, கோபமுற்ற முனிவர்கள், உங்கள் குலத்தை பூண்டோடு அழிக்க வல்ல இரும்பு உலக்கை பெற்றெடுப்பாள் என சாபமிட்டனர்.

சாம்பன் கருவுற்று பெற்ற இரும்பு உலக்கையை யாதவர்கள் பொடியாக்கி துவாரகைக் கடலில் கரைத்தனர். பின்னர்  கடற்கரையில் ஒதுங்கிய இரும்புத் துகள்கள், கோரைப்புற்களாக அடர்த்தியாக வளர்ந்து நின்றன. ஒரு சமயம் கிருதவர்மன் மற்றும் சாத்தியகி தலைமையில் அவ்விடத்தில் கூடிய அனைத்து யாதவர்கள் அளவு மீறி மது அருந்திய போதையில், ஒருவருடன் ஒருவர் வீண் விவாதம் செய்து சண்டையிட்டு கொண்டனர். ஒரு காலகட்டத்தில் இரும்பு ஈட்டிகள் போன்ற கோரப்புற்களால் ஒருவரை ஒருவர் அடித்துக் கொண்டு மாய்ந்தனர்.
 
இச்சண்டையில் யாதவ முதியோர்கள்,  பெண்கள், குழந்தைதள் தவிர **பிரதியும்மனன்** உள்ளிட்ட  சாம்பன், அனிருத்தன், சாத்தியகி, கிருதவர்மன் போன்ற  அனைத்து யாதவர்களும் மாண்டனர்.

இந்நிகழ்வு மகாபாரத காவியத்தின் மௌசால பருவத்திலும், பாகவத புராணத்தின் 11வது நூலான உத்தவ கீதையின் முதலாவது மற்றும் முப்பதாவது அத்தியாயங்களில் விளக்கப்பட்டுள்ளது.

## இதனையும் காண்க
* வாசுதேவன்
* உத்தவ கீதை (முதல் அத்தியாயம் மற்றும் முப்பதாம் அத்தியாயம்)
* மௌசல பருவம்

## மேற்கோள்கள்


பகுப்பு:பாகவத புராண மாந்தர்
வசித்ராபூர் ஏரி

**வசித்ராபூர் ஏரி** (Vastrapur Lake) இது, இந்தியாவின், குசராத்து மாநிலத்திலுள்ள அகமதாபாத்தின் மேற்கு பகுதியில் அமைந்துள்ளது. குசராத்தின் துறவிக் கவிஞரான 'நர்சின் மேத்தா' (*Narsinh Mehta, (414 – 1481*) என்பவரின் நினைவாகப் பெயரிடப்பட்ட இந்த ஏரி, 2002 க்கு பின்னர், 'அகமதாபாத் நகராட்சி கூட்டு நிறுவனம்' (*Ahmedabad Municipal Corporation (AMC*) மூலம் அலங்கரிக்கப்பட்டு அந்நகரின் ஒரு பிரபலமான சுற்றுலா தளமாக மாற்றப்பட்டது. ஒவ்வொரு வார இறுதியிலும் ஒரு பெரிய எண்ணிக்கையிலான மக்கள் வருகை தரும் இந்த ஏரி, தற்போது ஒரு திறந்தவெளி அரங்கமாகவும், மற்றும் சிறுவர் பூங்காவாகவும்  மாறியுள்ளது.

## மேற்கோள்கள்

பகுப்பு:குஜராத்திலுள்ள ஏரிகள்
பகுப்பு:அகமதாபாத்
பிருதெஸ் திமிங்கிலம்

**பிருதெஸ் திமிங்கிலம்** (**Bryde's whale** or the **Bryde's whale complex** () என்பது ஒரு வகைத் திமிங்கிலமாகும். இது **பனை மீன்** என தமிழில் அழைக்கப்படுவதாக கூறப்படுகிறது. இவற்றில் இரண்டு அல்லது மூன்று இனங்கள் இருக்கின்றன. இதன் வகைப்பாடு குறித்து தெளிவற்றதாக உள்ளது. காரணம் இந்த மீன் குறித்த ஆராய்ச்சிகள் போதுமானதான இல்லாததே. இத்திமிங்கிலங்கள் மிதவெப்ப மற்றும் வெப்பமண்டல கடல் பகுதியில் உலகம் முழுவதிலும் காணப்படுகிறன.

## மேற்கோள்கள்

பகுப்பு:திமிங்கிலங்கள்
உழுவை

**உழுவை** (**guitarfish)** என்பவை **Rhinobatidae ** என்ற குடும்பத்தைச் சேர்ந்த திருக்கை ஆகும். இவற்றிற்கு  **வீணை மீன்**, **படங்கன்**, **பண்டகள்** போன்ற பெயர்களும் கடலோரத் தமிழர்களிடையே  புழக்கத்தில் உள்ளன.இந்த மீன்கள்  நீண்ட உடலும், தட்டையான தலை மற்றும் சிறு உடலும், இறக்கை போன்ற துடுப்பும்  கொண்டவை. இவற்றில் பல்வேறு இனங்கள் உள்ளன. இவை உலகம் முழுவதும் வெப்பமண்டல, மற்றும்  மிதவெப்ப கடல் பகுதிகளில் காணப்படுகின்றன. இவை கடலடி தரையில் வாழக்கூடியன. 

## விளக்கம்
உழுவையின் உடலமைப்பு சுறா மற்றும் திருக்கை ஆகியவற்றுக்கு இடைப்பட்ட உடலமைப்பைக் கொண்டுள்ளது. இதன் வால் சுறாவின் வால்போன்ற வடிவம் கொண்டுள்ளது. ஆனால் இவற்றில் பல இங்களின், தலை முக்கோணம், அல்லது கித்தார் போன்ற வடிவில் உள்ளது, இதன் மூச்சுத் துளைகள் திருக்கைகளுக்கு உள்ளதுபோல இதன் உடலின் அடிப்பாகத்தில் அமைந்திருக்கும்.  இதன் மார்புத் துடுப்பு தசைகளின் இணைவால் உருவாக்கப்பட்டு திருக்கைமீன் போல இருக்கும்.

## இனப்பெருக்கம்
இவை தன் உடலுக்குள்ளேயே முட்டையிட்டு அங்கேயே அடைகாத்து குஞ்சு பொரிக்கின்றன.

## வாழிடம்
உழுவைகள் கடலடி தரையில் உள்ள மணல் அல்லது மண் ஆகியவற்றில் புதைந்துள்ள புழுக்கள், நண்டுகள், மட்டிகள் ஆகியவற்றை உண்ணக்கூடியன. இவற்றால் மிக உப்பு, புதிய, மற்றும் உவர் நீரை பொறுத்துக்கொள்ள முடியாது. இவை பொதுவாக கடற்கரை ஓரமான கடற்பரப்பில் அல்லது முகத்துவாரத்தில்  30 மீட்டர் ஆழத்தில் வாழக்கூடியன.

## மேற்கோள்கள்


பகுப்பு:மீன்கள்
வைப்போமா

**வைப்போமா** (VIPoma ) அல்லது **வெர்னர்-மோரிசன் கூட்டறிகுறி** என்பது குருதிக்குழலியக்க குடலியப்புரதக்கூறுகளைத் *(Vasoactive intestinal peptide)* தோற்றுவிக்கும்  கணையத்திலுள்ள சிறு திட்டுகளில் தோன்றும் மிக அரிதான அகச்சுரப்பித் தொகுதிப் புற்றுநோயாகும். கணைய உள்சுரப்பிப் புற்று என்னும் இந்நோய், பத்து லட்சத்தில் ஒருவருக்கே  தோன்றுவதாக அறியப்படுகிறது.

## அறிகுறிகள்
* வயிற்று வலி, தசைபிடிப்பு, குமட்டல்
* உணவு எடுத்துக்கொள்ளாத போதும் அதிக அளவில் நீர்த்த மலம் கழித்தல் 
* உடல் எடைகுறைவு, நீர்சத்து இழப்பு 
* முகம் சிவந்து இருத்தல் 
* குருதியில் பொட்டாசியத்தின் அளவு குறைவு 
பொதுவாக ஐம்பது வயதினைக் கடந்தவர்களிடம் அதிகம் காணப்படுகிறது. பெருமளவில் ஆண்களைவிடப் பெண்களிடம் இந்நோய் தோன்றுவது கண்டறியப்பட்டுள்ளது.

## மருத்துவம்
அறுவை மருத்துவம் நல்ல பயனைக்கொடுக்கிறது. நோய் பிற இடங்களுக்குப் பரவிய நிலையில் குணமாவது சற்றுக் கடினம்.
இரத்ததில் புரதக்கூறு அளவினைக் கணக்கிட்டு நோயினைத் தெரிந்து கொள்ளலாம். ஐம்பதிற்கும் அதிக அமினோ அமிலங்கள் சேர்ந்து புரதங்களை தோற்றுவிக்கின்றன. ஐம்பதை விடக்குறைந்த அமினோ அமிலங்கள் இணைந்து பெப்டைடுகளைத் தோற்றுவிக்கின்றன.

## மேற்கோள்கள்

பகுப்பு:வயிற்றுவலி நோய்கள்
பகுப்பு:அகஞ்சுரப்பி நோய்கள்
பகுப்பு:புற்றுநோய்கள்
எக்காள மீன்

**எக்காள மீன்** (*Cornetfishes* அல்லது *flutemouths*) என்ற மீன்கள் **Fistulariidae** என்ற குடும்பத்தைச் சார்ந்தவை. இவை நீண்டு குழாய் போலக் காணப்படுபவை. இவை ஒற்றைப் பேரினத்துடன், நான்கு சிற்றினங்களைம உள்ளடக்கியவை. வெப்பமண்டல, மிதவெப்ப மண்டலக் கடல்பகுதியில் உலகம் முழுவதும் இவைக் காணப்படுகின்றன. 

இவை 200 செ.மீ. (6.6 அடி) நீளம் வரை வளரக்கூடியவை. மெல்லியதாகவும், விலாங்குகளைப் போல நீண்ட உடலமைப்பை உடையவை. ஆனால் மிக நீண்ட மூக்குப்பகுதியையும், தனித்துவமான முதுகுப்புற மற்றும் குதத்துடுப்புகளை உடையவை. வாலடியில் தனித்து தெரியும் சாட்டை போன்ற அமைப்பும், நீள்வட்ட கண்களும் எக்காள மீனினத்தின் தனித்துவமான அடையாளம்.

இவை பொதுவாக கடலோரம் அல்லது பவளப் பாறை பகுதிகளில் சிறு மீன்கள், ஓட்டுமீன்கள் மற்றும் பிற முதுகெலும்பில்லாத உயிர்களை உண்டு வாழ்கின்றன.

எக்காள மீன்களைப் பிடிக்க மீனவர்கள் அவ்வளவாக ஆர்வம் காட்டுவதில்லை. இவற்றை உள்ளூர் மீன் சந்தைகளில் காணலாம்.

## சிற்றினங்கள்
தற்போது இந்த மீன் பேரினத்தில் கண்டறியப்பட்டு அங்கீகரிக்கப்பட்ட சிற்றினங்கள்:
* *பிசிடுலேரியா காமொர் சோனி* ரூபெல், 1838 (blue-spotted cornetfish)
* *பிசிடுலேரியா கார்னெட்டா* கில்பெர்ட் & இசுடார்க்சு, 1904 (Pacific cornetfish)
* *பிசிடுலேரியா பெட்டிம்பா* லாசெபிடே, 1803 (red cornetfish)
* *பிசிடுலேரியா தாபாகேரியா* கரோலஸ் லின்னேயஸ், 1758 (cornetfish)

## மேற்கோள்கள்

## வெளி இணைப்புகள்
* Cornetfish video from Makena Landing, Maui Hawaii
* YouTube video of a group of cornetfish taken in Shark's Bay, Egypt.
* Genetic bottlenecks and successful biological invasions: the case of a recent Lessepsian migrant by Daniel Golani, Ernesto Azzurro, Maria Corsini-Foka, Manuela Falautano, Franco Andaloro, and Giacomo Bernardi

பகுப்பு:மீன்கள்
ஆங்கிலேய விசிறிவால்

**ஆங்கிலேய விசிறிவால்** பல ஆண்டுகால முயற்சியில் தேர்ந்தெடுத்த கலப்பினப்பெருக்க முறையால் உருவாக்கப்பட்ட ஆடம்பரப் புறா வகையாகும். இது மாடப் புறாவிலிருந்து உருவானதாகும். இவை இந்தியாவிலிருந்து தோன்றியதாகக் கூறப்படுகிறது, எனினும் ஸ்பெயின் மற்றும் சீனாவில் இவற்றைப் பற்றி பழைய குறிப்புகள் உள்ளன.

## மேற்கோள்கள்

பகுப்பு:புறாக்கள்
முகம்மது மீர் ஜவாது புலவர்

**முகம்மது மீர் ஜவாது புலவர்** (பிறப்பு 1745) என்பவர் தமிழ்நாட்டின் இராமநாதபுரம் மாவட்டத்தைச் சேர்ந்த ஒரு தமிழ்ப் புலவராவார். 
## வரலாறு
முகம்மது மீர் ஜவாது தற்போதைய இராமநாதபுரம் மாவட்டத்தில் உள்ள பரமக்குடியை அடுத்த  எமனேஸ்வரம் என்னும் சிற்றூரில் பிறந்தவர். தமிழில் புலமை மிக்க இவர். இராமநாதபுரத்தை ஆண்ட புகழ்மிக்க கிழவன் சேதுபதி என்ற செல்ல முத்து ரகுநாத சேதுபதி மன்னரின் அரசவைக் கவிஞராகவும், அரசியல் ஆலோசகராகவும் திகழ்ந்தவர். இவருக்கு சேதுபதி மன்னர் பரமக்குடி அருகே சுவாத்தன், வண்ணவயல் ஆகிய இரண்டு கிராமங்களை நிலக்கொடையாக வழங்கினார்.

## படைத்த இலக்கியங்கள்
இவர் தமிழில் பல இசுலாமிய மற்றும் இந்து ஆண்மீக இலக்கியங்களைப் படைத்துள்ளார் அவை  முகையதீன் ஆண்டகை பிள்ளைத் தமிழ், நாகைக் கலம்பகம், மதீனத் தந்தாதி, ராஜராஜேஸ்வரி பஞ்சரத்ன மாலை, வண்ணக் கவிகள், சீட்டுக் கவிகள், சித்திரக் கவிகள், மாலை, குமரையா பதிகம் போன்ற இலக்கியங்களைப் படைத்துள்ளார்.  மேலும் ரகுநாத சேதுபதி, பிரம்பூர் ஆனந்த ரங்கதுரை, முத்துகிருஷ்ணன், கச்சி செல்லப்பன் உள்ளிட்ட வள்ளல்களையும் பாடியுள்ளார்.

## கோயிலில் சிலை
இராமநாதபுரம் மாவட்டம் மேலக்கொடுமலூர் குமரக்கடவுள் என்ற சுப்பிரமணியசுவாமி கோயில் மீது ஜவாது புலவர் பல பதிகங்களைப் பாடியுள்ளார். இவர் பாடிய பதிகங்களை கல்வெட்டாக செலுக்கி கோயிலினுள் பதித்துள்ளனர். மேலும் புலவரை கவுரவப்படுத்தும் விதமாக, கோயிலின் விமானத்தில் அவரது சிலையை சுதையில் அமைத்து பெருமைபடுத்தியுள்ளனர்.

## மேற்கோள்கள்

பகுப்பு:இராமநாதபுரம் மாவட்ட மக்கள்
பகுப்பு:தமிழ்ப் புலவர்கள்
குமுலெட்

**குமுலெட்** (*Cumulet*) என்பது பறக்கும் போது பின்னோக்கி உருளும் டம்லர் வகைப் புறாவாகும். பிரான்ஸ் நாட்டில் தோன்றியதாகக் கருதப்படும் இவை தொடர்ந்து பதினான்கு மணி நேரம் பறந்ததற்காக அறியப்படுகின்றன. இவை ஆண்ட்வெர்ப் பகுதியில் பதிமூன்றாம் நூற்றாண்டிலிருந்து போட்டிகளில் பயன்படுத்தப்பட்டுள்ளன. 

## மேலும் காண்க
*ஆடம்பரப் புறா

## மேற்கோள்கள்

பகுப்பு:புறாக்கள்
சோழீசுவரம் கோவில், கந்தளாய்

**சோழீசுவரம் கோவில்** (*Choleeswaram temple*) இலங்கையில் திருகோணமலை மாவட்டத்தில் கந்தளாய் நகரில் அமைந்துள்ள கிபி 11 ஆம் நூற்றாண்டில் கட்டப்பட்ட ஒரு வரலாற்றுச் சிறப்புமிக்க சிவன் கோவில் ஆகும்.

இக்கோவில் திருகோணமலை நகரில் இருந்து 20 கி.மீ. தூரத்தில் அமைந்துள்ளது. இக்கோவிலை சோழ மன்னர் முதலாம் இராஜராஜ சோழன் 1010 ஆம் ஆண்டில் கட்டினார். இக்கோவிலின் சிதைவுகள் 1952 ஆம் ஆண்டில் இலங்கை அரசு இப்பகுதியில் குடியேற்றங்களை ஆரம்பித்த போது கண்டுபிடிக்கப்பட்டன.

## மேற்கோள்கள்

பகுப்பு:இலங்கையில் உள்ள சிவன் கோயில்கள்
பகுப்பு:திருகோணமலையில் உள்ள கோயில்கள்
அலகுநிலை அணி

கணிதத்தில் சிக்கலெண் உறுப்புகள் கொண்ட ஒரு சதுர அணியின் இணை இடமாற்று அணி மூல அணியின் நேர்மாறுக்குச் சமமாக இருந்தால், அச்சதுர அணியானது **அலகுநிலை அணி** (*unitary matrix*)எனப்படும்.  
:*U* என்பது அலகுநிலை அணி எனில்:
::U^* U = UU^* = I . *U* அணியின் இணை இடமாற்று அணி, *U*∗, *I* முற்றொருமை அணி.
:அதாவது,
::U^* = U^{-1}. *U* அணியின் நேர்மாற்று அணி *U*-1   

சிக்கலெண்களில் அமைந்த அலகுநிலை அணிக்கு ஒத்ததாக மெய்யெண்களில் உள்ளது செங்குத்து அணி ஆகும்.

*n* ஒரு எதிரிலா முழு எண் எனில், *n* x *n* அலகுநிலை அணிகளின் கணம் அணிப்பெருக்கலுடன் ஒரு குலமாகும். இக்குலம் அலகுநிலைக் குலம் என அழைக்கப்படுகிறது. அலகுநிலைக் குலத்தின் குறியீடு U(*n*).

இரு அலகுநிலை அணிகளின் சராசரி அலகு யூக்ளிடிய நெறிமம் கொண்ட ஒரு சதுர அணியாகும்.

## மேற்கோள்கள்

* 

## வெளியிணைப்புகள்
* Unitary matrix Encyclopedia of Mathematics

பகுப்பு:அணிகள்
கடல் மாலை திட்டம்

**கடல் மாலை  திட்டம்** (Sagar Mala project) இந்தியத் துறைமுகங்களை சர்வதேச தரத்திற்கு உயர்த்தி அமைப்பதே கடல் மாலைத் திட்டத்தின் நோக்கமாகும். இதனால் நாட்டின் கடற்கரை பகுதிகளில் தொழில் மற்றும் போக்குவரத்து வசதிகள் மேம்படும்.
,பழைய மீன்பிடி துறைமுகங்களையும், வணிக துறைமுகங்களையும் மேம்படுத்தும் திட்டத்திற்காக இந்திய அரசு 70,000 கோடி  ரூபாய் முதலீடு செய்ய தீர்மானித்துள்ளது.

பயன்கள் :
1, உள்நாட்டு நதிநீர் போக்குவரத்து சார் பலன்கள்.

2, சாலை போக்குவரத்து பெருமளவு தவிக்க படும், பயன்பாட்டு எரிபொருள் சிக்கனம்

3, சர்வ தேச அளவில் வாணிபம் சிறக்கும் மற்றும் உள்நாட்டு வாணிபம் எளிமை படுத்தபடும்.

4, நாட்டின் பொருளாதாரம், பாதுகாப்பு மாற்றும் தற்சார்பு கொள்கை பெருமளவு நிறைவேற்றபட்டு செயல்வேகம் கொள்ளும்

## பின்னணி
இந்தியாவில் 12 துறைமுகங்களையும், 1208 தீவுகளையும் மேம்படுத்தும், இந்திய கப்பல் போக்குவரத்து அமைச்சகம் திட்டமிட்ட, கடல் மாலைத் திட்டத்திற்கு 25 மார்ச் 2015இல் இந்திய மத்திய அமைச்சரவை ஒப்புதல் அளித்தது.  
தேசிய சாகர் மாலை உயர்மட்ட குழுவில் (NSAC) இந்திய கப்பல் போக்குவரத்து அமைச்சர், இத்திட்டத்திற்கு நிதியுதவி வழங்கும் மத்திய அரசின் துறைகளுக்கான அமைச்சர்கள் மற்றும் மாநில முதல்வர்கள் அல்லது மாநில துறைமுக அமைச்சர்கள் உறுப்பினர்களாக இருப்பர்.

இந்திய அரசு, **சாகர்மாலை வளர்ச்சி நிறுவனத்தை** (Sagarmala Development Company) 20  சூலை 2016இல் 1,000 கோடி ரூபாய்   மூலதனத்துடன் துவக்கியது. இந்திய அரசு தனது பங்காக சாகர் மாலை வளர்ச்சி நிறுவனத்தில் முதலில் 90 கோடி ரூபாய் பங்கு முதலீடு செய்துள்ளது.

## உத்தேச துறைமுகங்கள்
சாகர் மாலை திட்டத்தின் கீழ் ஆறு பெருந்துறைமுகங்கள் நிறுவ திட்டமிடப்ப்பட்டுள்ளது. அவைகள்:

## மேற்கோள்கள்

## வெளி இணைப்புகள்

பகுப்பு:இந்திய அரசுத் திட்டங்கள்
பகுப்பு:இந்தியத் துறைமுகங்கள்
பகுப்பு:மோதி ஆட்சியின் திட்டங்கள்
தஞ்சாவூர் மீனாட்சி சுந்தரேஸ்வரர் கோயில்

**தஞ்சாவூர் மீனாட்சி சுந்தரேஸ்வரர் கோயில்** தமிழ்நாட்டின் தஞ்சாவூரில் அமைந்துள்ள சிவன் கோயிலாகும். இந்தக் கோயில் தஞ்சாவூர்-கும்பகோணம் சாலையில் தஞ்சாவூரிலிருந்து 3 கி.மீ. தொலைவில் கருந்தட்டாங்குடியில் அமைந்துள்ளது.

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும். 

## இறைவன், இறைவி
இக்கோயிலில் உள்ள இறைவன் சுந்தரேஸ்வரர். இறைவி மீனாட்சி.
## அமைப்பு
மூலவர் சன்னதியின் முன்புறம் துவாரபாலகர்கள் உள்ளனர்.  மூலவர் முன்பாக கொடி மரம், பலிபீடம், நந்தி. கருவறை கோஷ்டத்தில் தட்சிணாமூர்த்தி, அடிமுடிகாணா அண்ணல், துர்க்கை ஆகியோர் உள்ளனர். அருகில் சண்டிகேஸ்வர் சன்னதி உள்ளது. மூலவர் சன்னதியின் இடப்புறம் மீனாட்சியம்மன் சன்னதி. அம்மன் சன்னதியின் கருவறை கோஷ்டத்தில் குபேரன் உள்ளார். திருச்சுற்றில் விநாயகர் முன்பாக மூஞ்சுறு, மகாலிங்கம், வள்ளி தெய்வானையுடன் கூடிய சுப்பிரமணியர், வள்ளி தெய்வானையுடன் கூடிய சண்முகர், அய்யப்பன், ஆஞ்சநேயர், தண்டாயுதபாணி முன்பாக மயில், சரஸ்வதி, கஜலட்சுமி, நால்வர், நவக்கிரகம், சனீஸ்வர, பைரவர், சூரியன் ஆகியோர் உள்ளனர்.

## குடமுழுக்கு
இக்கோயி 30.4.1990 மற்றும் 31.8.2007 ஆகிய நாள்களில் குடமுழுக்கு நடைபெற்றதற்கான கல்வெட்டுகள் உள்ளன.

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்‎